Položen venac na godišnjicu 11. septembra
U Njujorku, Vašingtonu i Pensilvaniji brojnim manifestacijama obeležena 9. godišnjica terorističkih napada na SAD
Glavni događaj u Njujorku je počeo zvukom gajdi i doboša u spomen na napad u kojem su dva aviona pogodila kule bliznakinje Svetskog trgovinskog centra. Gradonačelnik Njujorka, Majkl Blumberg, govorio je o posledicama napada posle devet godina. , rekao je Blumberg. Rođaci, zajedno sa graditeljima spomen-kompleksa na takozvanoj Nultoj tački, glasno su čitali imena 2752 žrtave terorističkih napada. Čitanje je bilo prekinuto minutima ćutanja održanim u 8 sati i 46 minuta i ponovo u 9 i tri minuta, kada su oteti avioni naleteli na Severnu i Južnu kulu Svetskog trgovinskog centra. Među dostojanstvenicima na komemoraciji u Njujorku, bio je i potpredsednik Sjedinjenih Država Džozef Bajden sa suprugom. , rekao je Bajden. Iz mase ožalošćenih se povremeno čulo skandiranje hiljada ljudi koji su mahali transparentima za ili protiv planiranog islamskog centra u blizini Nulte tačke. Rasprava oko džamije je sučelila borce za versku slobodu i kritičare koji kažu da građenje islamskog centra u neposrednoj blizini Nulte tačke predstavlja omalovažavanje mrtvih. Žena koja je držala tablu sa natpisom "Ne džamija na Nultoj tački“, objašnjava zbog čega se protivi tom planu. , rekla je ona. Pritisku je doprinela namera floridskog pastora da zapali primerke Kurana. U svom redovnom subotnjem obraćanju putem radija i interneta, predsednik Obama je pomenuo da se godišnjica obeležava u svadljivoj atmosferi. rekao je predsednik. Američki predsednik Barak Obama položio je venac na spomenik kod Sekretarijata za odbranu, u blizini Vašingtona, posvećen žrtvama terorističkog napada otetim avionom 11. septembra 2001. Predsednik je u govoru na svečanosti u Pentagonu istakao da oni koji su tog dana napali Sjedinjene Države, nisu napali samo zgrade, nego samu ideju o Americi. On je naglasio da najveća počast koju Amerikanci mogu da odaju onima koji su poginuli, jeste da žive kao Amerikanci. Predsednik je takođe rekao da Sjedinjene Države nisu u ratu s islamom, dodavši da "nije vera ta koja nas je napala“. Nas je napala, rekao je Obama "žalosna banda ljudi koji su izokrenuli veru“. U zapadnoj Pensilvaniji, prva dama Sjedinjenih Država Mišel Obama, zajedno sa bivšom prvom damom Lorom Buš, prisustvovala je pomenu žrtvama iz aviona na letu broj 93. Avion je poleteo od Njuarka u Nju Džerziju za San Francisko 11. septembra, kada su otmičari preuzeli kontrolu. Međutim, putnici su im se suprotstavili i otmičari su oborili letelicu. Mesto pada treba da postane nacionalni park, a Mišel Obama je prisutnima rekla da je uverena da će on postati mesto nadahnuća, refleksije i sećanja za buduće naraštaje.